Ուղղակի սիրո հարց է (ֆիլմ)

«Ուղղակի սիրո հարց է» (, ), Բելգիա-Ֆրանսիա համատեղ արտադրության հեռուստատեսային դրամա-մելոդրամա՝ նկարահանված 2000 թվականին։ Սցենարիստը և ռեժիսորը Քրիսթիան Ֆորն է։ Ֆիլմի պրեմիերան կայացել է «France 2» հեռուստաալիքի եթերում։

Սյուժե 
Լորանը մտադիր է ամբողջ կյանքի ընթացքում ծնողներից թաքցնել, որ ինքը գեյ է։ Դրա համար նա ունի բոլոր հիմքերը. իր զարմիկ Մարկը նույնպես համասեռական է եղել, որի պատճառով տղայից ընտանիքը երես է թեքել, իսկ երբ Մարկը մահացել է հեպատիտից, իր հարազատներից ոչ մեկը չի այցելել նրան հիվանդանոց՝ հրաժեշտ տալու։ Լորանը երկար ժամանակ հաջողությամբ թաքցնում է ճշմարտությունը, և նույնիսկ ծնողներին համոզում է, որ ընկերուհի ունի։ Նրա երկակի կյանքը կշարունակվեր երկար, եթե գյուղատնտեսական ակադեմիայի պրակտիկայի ժամանակ նրան չկցեին օգնականի՝  Սեդրիկ անունով։ Տղաները սիրահարվում են միմյանց, բայց կա մի խնդիր. Սեդրիկը բացահայտ գեյ է, և իր համասեռականությունը ոչ մեկից չի թաքցնում։ Աստիճանաբար նրան սկսում է կատաղեցնել Լորենի պահվածքն ու փակվածությունը։ Իրավիճակը գլխիվայր շուռ է գալիս, երբ Սեդրիկի մայրը Լորենի ծնողներին հայտնում է, որ իրենց որդին գեյ է։ Կրքերն աստիճանաբար թեժանում են։

Դերերում 
Սիրիլ Տուվենեն - Լորան Մուրիե
Ստեֆան Գերեն-Տիլիե - Սեդրիկ Մարտեն
Էվա Դարլան - Էմմա Մարտեն
Ժան-Պիեր Վալեր - Ջորջ
Քարոլայն Վեյտ - Քարոլ
Լոուրենս Սեզար - Մարտին

Լրացուցիչ փաստեր 
 Ֆիլմի կարգախոսն է. «Մենք իսկապես սիրում ենք մեր երեխաներին, ինչպե՞ս ենք դա հաստատում» ()։

Ծանոթագրություններ 

2002 ֆիլմեր
Ֆրանսիական դրամա ֆիլմեր
Մելոդրամա ֆիլմեր ըստ երկրի
Բելգիական դրամա ֆիլմեր
ԼԳԲՏ ֆիլմեր
Բելգիական մելոդրամա ֆիլմեր
Ֆրանսիական մելոդրամա ֆիլմեր
Ֆրանսիական ֆիլմեր
Ֆրանսերեն ֆիլմեր